
Karbonátor dinamikus viselkedésének tanulmányozása a Ca-looping eljárásban

Kulcsszavak: Ca-looping, karbonátor, szénelnyelés
A szénelnyelő és tároló technológiák (CCS) az egyik leghatékonyabb módszernek számítanak a tüzelőanyagokból származó CO2 emisszió csökkentésében. A Ca-looping egy ilyen technológia, amelyet az utóbbi években fejlesztettek ki és nagy potenciállal bír a üvegházhatású gázak emissziójának visszaszorításában. A technológia egy karbonátort és egy regenerátort feltételez. A karbonátorban történik a CO2 elnyelése a füstgázból CaO segítségével CaCO3-t eredményezve, míg a regenerátorban a CaCO3-t termikus úton bontjuk CaO-ra és CO2-ra. A regenerált szorbenst visszaforgatjuk egy újabb szoprciós ciklusra.
Kutatásom fő célja, hogy egy olyan dinamikus matematikai modell írjak fel, amely megjósolja illetve követi a dinamikus viselkedését az egész folyamatnak. A karbonátorra felírt modell figyelembe veszi a CO2 egyensúlyi koncentrációját illetve a szorbens szénelnyelő kapacitásának romlását, ezért új szorbens bevezetése szükséges az állandó szénelnyelő kapacitás fenntartása érdekében. A modell validálása irodalomból átvett mérésekkel történt (INCAR-CSIC). A használt egydimenziós hidrodinamikai modell értelmében (Kunii és Levenspiel - 1991, 1997) a folyamatos keringetésű fluidizált ágy reaktorban egy alsó sűrűbb és egy felső ritkább zónát különíthetünk el. Az alsó zónában a szemcsék térfogataránya (εsd) állandónak tekinthető, míg a felső zónában exponenciálisan csökken a magasság növekedtével.

